Den Vest-Sjællandske Avis, 1836-10-22
Den russiske Storfyrste Michael opholder sig for nærværende Tid i Haag, men Kronprinsen af Preussen er reist fra Rhinegnene over Magdeborg tilbagetil Berlin. - De norske Aviser berette, at Statsminister Løvenskjold har gjort Tilberedelser til at deponere den Mulkt, hvortil han er bleven dømt at Rigsretten. - Fra Lissabon berettes, at de konstitutionelle Kortes skulle forsamles den 1ste December, og at Pairernes Kammer bliver da opløst. - Engelske Blade sige, at 6 Orlogskibe skulle afgaae tilTajofloden under Admiral Gages Kommando, og at hele den engelske Flaade skal der indtage en defensiv Stilling for at beskytte Dronningen i paakommende Tilfælde. - Den saakaldte Experimental-Eskadre under Admiral Paget er kommen tilbage til Plymouth med noget Havarie, ifølge det stormende Veir. - Den berømte Admiral Lord Saumarez er død paa Guernsey i sit 80de Aar. - Hr. Wright, har bevirket Oprettelsen af en Nationalbank i Athen ved engelske Kapitaler. – Den Franske Regiering har spærret den hele Schweitzer-Grændse. Jngen Schweitzere, som sildigere end den 29de September ere forsynede med Passer fra den franske Gesandt i Bern, maa komme over Grændsen; selv Vogne, beladte med Brænde og kjørte af franske Kudske, maa ikke passere den, og Brændet maa aflæsses paa den Schweitzeriske Side. Da de fleste Afsendelser af Fabrikvarer fra Schweiz til Amerika gaae igiennem Frankerige, saa er denne Spærring meget ubehagelig for den Schweitzeriske Jndustrie, den nærværende store Pengemangel i Nordamerika har en skadelig Virkning paa Silkebaands=Fabrikerne i Basel, og Bestillingerne tage af. Kaffeen steeg strax i Prisen, efterat den Franske Spærring var begyndt, til Folkets store Misfornøielse. – Fra Bern skrives under 8de October, at Forslaget til Jnstruktioner for det Bernske Gesandtskab til den overordentlige Landdag, og som var forberedet af det diplomatiske Departement og Regieringsraadet, og som skal forelægges det store Raad, gaaer ud paa at meddele det Fuldmagt til at arbeide paa en Udsoning med Frankerige, saavidt det kan bestaae med Forbundets Ære og Uafhængighed. Forslaget er antaget af 8 Stemmer mod 7, Minoriteten vilde ikke indrømme nogen Satisfaktion; men at man strax skulde gribe til Repressalier. - Central=Kommitteen for den Schweitzeriske Nationalforening har fra Lausanne under 3. October udstædet et Opraab til Foreningens Sektioner, hvori der opfordres til den kraftfuldeste Modstand mod Frankeriges Trudsler. Den er dateret 3die October 1836 og underskrevet af Heinrich Druay, som Præsident. - Kantons-Regieringerne skulle vise sig aldeles uvillige til at forvise de politiske Flygtninge af deres Distrikter, uden gyldige Beviser for deres Brøde; af saadanne graverede Udlændinge gives endnu 90 i Schweitz, hvoriblandt Rauschenplatt, hvilken skildres som en afsindig Demagog, og for disse 90 Menneskers Skyld udsættes Republiken for saa store Farer. Blandt alle Kantoner er Waadt den som med meest Haardnakkenhed modsætter sig Forviisningen af de politiske Flygtninger; imidlertid kan det næsten ikke være nogen Tvivl underkastet, at Republiken maa give efter; thi den kan umueligt udholde den Grændsespærring som truer den fra alle Sider.